4. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 233 της 4/10 Μαΐου 1985 (ΦΕΚ Α΄ 87) (Διόρθ. Σφαλμ. στο ΦΕΚ Α΄ 123/27  Ιουν. 1985) Τροποποίηση και συμπλήρωση του Οργανισμού του Ταμείου Συντάξεως και Αυτασφαλίσεως Υγειονομικών (ΤΣΑΥ). Έχοντας υπόψη: 1.Τις διατάξεις:α)Του άρθρ. 12 παρ. 1 του Νόμ. 1256/1982 (ΦΕΚ 65/82 τ.Α) «Για την πολυθεσία, την πολυαπασχόληση και την καθιέρωση ανωτάτου ορίου απολαβών στο δημόσιο τομέα καθώς και για το ελεγκτικό Συνέδριο, το Νομικό Συμβούλιο του Κράτους και άλλες διατάξεις», β)του άρθρ. 17 παρ. 1 του Νόμ. 1320/1983 (ΦΕΚ 6/1983 τ.Α) «Τροποποίηση και συμπλήρωση των διατάξεων του Ν.Δ. 131/1974 «περί παροχής οικονομικών ενισχύσεων εις την γεωργικήν, κτηνοτροφικήν, δασικήν και αλιευτικήν παραγωγήν και άλλες διατάξεις», δ)των άρθρ. 1 και 2 του Νόμ. 51/1975 (ΦΕΚ 125/1975 τ.Α) «περί αναδιοργανώσεως των δημοσίων πολιτικών υπηρεσιών», ε)του Π.Δ. 303/1984 (ΦΕΚ 110/1984 τ.Α) «Οργανισμός του Υπουργείου Κοινωνικών Ασφαλίσεων», στ)της παρ. 1 του άρθρ. 12 του Νόμ. 400/1976 «περί Υπουργικού Συμβουλίου και Υπουργείων» (ΦΕΚ Α΄ 203), όπως αντικαταστάθηκε με τις διατάξεις του άρθρ. 14 του Νόμ. 1266/1982 «Όργανα ασκήσεως της νομισματικής, πιστωτικής και συναλλακτικής πολιτικής και άλλες διατάξεις» (ΦΕΚ Α΄ 81). 2.Την ΔΙΟΔ/Φ.3113/49/17786/14.11.1984 απόφαση του Υπουργού Προεδρίας της Κυβέρνησης (ΦΕΚ 815/84 τ.Β) «Παράταση προθεσμίας για την κατάρτιση των Οργανισμών των Υπουργείων και των Νομικών Προσώπων Δημοσίου Δικαίου». 3.Την γνώμη του Δ.Σ. του Ταμείου Συντάξεως και Αυτασφαλίσεως Υγειονομικών (ΤΣΑΥ), που διατυπώθηκε κατά τις αριθ. 30/4.8.81 και 4/26.1.82 συνεδριάσεις αυτού. 4.Την γνωμοδότηση του Συμβουλίου της Επικρατείας αριθ. 853/1984 μετά από πρόταση των Υπουργών Προεδρίας της Κυβέρνησης, Οικονομικών και Κοινωνικών Ασφαλίσεων, αποφασίζουμε: Δ/νση Συντάξεων και Πρόνοιας Ι.Τμήμα Συντάξεων Άρθρ.1.-Οι αρμοδιότητες του Τμήματος αυτού αναφέρονται: Στην επιμέλεια για την παροχή συντάξεων γήρατος, θανάτου, ανικανότητας, περιοδικών βοηθημάτων, εξόδων κηδείας, προσθέτων αποζημιώσεων και εφάπαξ χρηματικών βοηθημάτων ή οικονομικών ενισχύσεων. Στην μέριμνα για την υποβολή από τους ενδιαφερομένους όλων των απαραίτητων δικαιολογητικών και στην κατάρτιση των χορηγητικών ή απορριπτικών εισηγήσεων-αποφάσεων. Στην τήρηση των σχετικών φακέλων και Μητρώων συνταξιούχων και βοηθηματούχων. Στη συγκέντρωση στοιχείων για την εφαρμογή της περί διαδοχικής ασφάλισης νομοθεσίας. 2.Τμήμα Πρόνοιας Οι αρμοδιότητες του Τμήματος αυτού αναφέρονται: Στη μέριμνα για την υπαγωγή στην ασφάλιση όλων των από τις κείμενες διατάξεις ασφαλιζομένων σ’ αυτό προσώπων, στην έκδοση των ατομικών βιβλιαρίων Πρόνοιας, των ατομικών καρτελών και τη συμπλήρωση των απαραίτητων στοιχείων της ασφάλισης. Στην τήρηση του Γενικού Μητρώου των ασφαλισμένων των ατομικών φακέλων και την ενημέρωσή τους. Στη μέριμνα για τη θεώρηση των ενσήμων και ενημέρωση των ατομικών καρτελών, καθώς και στην αναγνώριση προηγούμενου χρόνου ασφάλισης. Στην επιμέλεια για τη χορήγηση των εφάπαξ παροχών, την τήρηση των βιβλίων και ευρετηρίων και τη διεκπεραίωση κάθε θέματος σχετικού με την ασφάλιση και τη χορήγηση των εφάπαξ παροχών Πρόνοιας. 3.Τμήμα Εκκαθαρίσεως Παροχών Οι αρμοδιότητες του Τμήματος αυτού είναι: Η επιμέλεια για την εκκαθάριση των συντάξεων, των βοηθημάτων των εξόδων κηδείας, των προσθέτων αποζημιώσεων, των εφάπαξ χρηματικών βοηθημάτων ως και των παροχών πρόνοιας. Η μέριμνα για την είσπραξη ή πληρωμή ποσών βάσει των διατάξεων περί διαδοχικής ασφάλισης. Η μέριμνα για την έκδοση των εντολών πληρωμής, τη διενέργεια των νόμιμων κρατήσεων, την αποστολή των επιταγών, την αναπαραγωγή αυτών, την αύξηση ή διακοπή σύνταξης και την έκδοση βεβαιώσεων για φορολογική χρήση. Η κατάρτιση των καταστάσεων με τις μηνιαίες μεταβολές των συνταξιοδοτικών παροχών που στέλνονται στην Τράπεζα. 4.Τμήμα Μητρώου Οι αρμοδιότητες του Τμήματος αυτού είναι οι προβλεπόμενες από τις διατάξεις του άρθρ. 25 του Β.Δ. από 16 Μαΐου 1958 (ΦΕΚ 79/1958 τ.Α). Δ/νση Ασθένειας Ι.Τμήμα Παροχών Αντοικτής Περίθαλψης Άρθρ.2.-Οι αρμοδιότητες του Τμήματος αυτού είναι: Η μέριμνα για την υπαγωγή στην ανοικτή περίθαλψη όλων των από τις κείμενες διατάξεις δικαιουμένων προσώπων. Η φροντίδα για την έκδοση των βιβλιαρίων νοσηλείας, την αντικατάσταση και την συμπλήρωση αυτών. Η μέριμνα για την παροχή ανοικτής περίθαλψης στους δικαιούχους και τη διαγραφή όταν δεν θα υπάγονται σ’ αυτή. Η συγκέντρωση των δικαιολογητικών ανοικτής περίθαλψης, η χορήγηση νοσηλείας στο εξωτερικό και η διεκπεραίωση κάθε θέματος που έχει σχέση με τις παροχές ανοικτής περίθαλψης. (Αντί για τη σελ. 722,01(α) Σελ. 722,01(β) Τεύχος Θ92-Σελ. 67 146 Κανονισμός Διοικητικής Οργανώσεως Τ.Σ.Α.Υ. 34.Η.β.4 2.Τμήμα Παροχών Νοσοκομειακής Περίθαλψης Οι αρμοδιότητες του Τμήματος αυτού αναφέρονται στη φροντίδα για την έκδοση των εντολών παροχής νοσοκομειακής Περίθαλψης και στη διεκπεραίωση κάθε θέματος που έχει σχέση με τις παροχές Νοσοκομειακής Περίθαλψης. 3.Τμήμα Πληρωμής Δαπανών Υγειον. Περίθαλψης Οι αρμοδιότητες του Τμήματος αυτού είναι: Η μέριμνα για την εκκαθάριση των κάθε φύσης λογαριασμών ανοικτής και Νοσοκομειακής Περίθαλψης και η φροντίδα για την πληρωμή τους. Η μέριμνα για την εκκαθάριση των λογαριασμών για νοσήλεια του εξωτερικού και πληρωμή αυτών. Η επιμέλεια για τη χορήγηση των βεβαιώσεων καταβληθέντων ποσών. Η παρακολούθηση του σκέλους των εξόδων του Προϋπολογισμού και η διεκπεραίωση κάθε θέματος που έχει σχέση με την εκκαθάριση και πληρωμή λογαριασμών υγειονομικής περίθαλψης. 4.Τμήμα Ελέγχου Δαπανών Υγειονομικής  Περίθαλψης Οι αρμοδιότητες του Τμήματος αυτού είναι: Ο έλεγχος των ενταλμάτων πληρωμής για τη νομιμότητά τους ως και η διεπεραίωση κάθε θέματος που έχει σχέση με τον έλεγχο των δαπανών Υγειονομικής Περίθαλψης. Αναπλήρωση Προϊσταμένων Άρθρ.3.-1.Οι Διευθυντές σε περίπτωση απουσίας ή κωλύματος αναπληρώνονται από τον κατά βαθμό ανώτερο και σε περίπτωση ομοιοβάθμων από τον αρχαιότερο τμηματάρχη της οικείας Διεύθυνσης, κατά τις διατάξεις του άρθρ. 31 του Νόμ. 434/1976 (ΦΕΚ 246/76 τ.Α). 2.Τον Προϊστάμενο του Τμήματος που απουσιάζει ή κωλύεται αναπληρώνει ο υπάλληλος του Τμήματος που έχει μεγαλύτερο βαθμό και μεταξύ ομοιοβάθμων ο αρχαιότερος κατά τις διατάξεις του άρθρ. 31 του Νόμ. 434/1976 (ΦΕΚ 246/76 τ.Α). Καταργούμενες διατάξεις Άρθρ.4.-«Από τη δημοσίευση του παρόντος καταργείται κάθε διάταξη η οποία αφορά θέματα που ρυθμίζονται με τις διατάξεις του παρόντος». Το άρθρ. 4 αντικαταστάθηκε ως άνω από το Π.Δ. 50/29 Ιαν.-26 Φεβρ. 1986 (ΦΕΚ Α΄ 18). Σελ. 722,02(β) Τεύχος Θ92-Σελ. 68 